પાલિકામાં બજાર અને ઉદ્યાન સમિતિના ચૅરમૅન વિષ્ણુ કોરગાંવકરે મિડ-ડે LOCALને જણાવ્યું હતું કે ‘અંધેરી-વેસ્ટમાં આવેલા શહાજી રાજે ભોસલે ક્રીડા સંકુલ (અંધેરી સ્પોર્ટ્સ કૉમ્પ્લેક્સ)માં સહારા વેલ્ફેર સંઘટના દ્વારા વર્લ્ડ કપ ક્રિકેટ ગૅલેરી તૈયાર કરવામાં આવી રહી છે. આ ગૅલેરી બનતાં સ્થાનિક લોકોને આંતરરાષ્ટ્રીય સ્તરે ક્રિકેટના શિક્ષણનો લાભ મળશે. તૈયાર થઈ રહેલી ગૅલેરીના સ્થળે અગાઉ રમતવીરો જિમ્નૅસ્ટિક્સ, ટેબલટેનિસ રમતા હતા. આ જગ્યા બે હજાર સ્ક્વેર ફૂટ જેટલી હતી. જોકે હાલમાં એનાથી પણ સારી જગ્યા તેમને આપવામાં આવી છે. વર્લ્ડ કપ ક્રિકેટ ગૅલેરી બનતાં એનો લાભ સ્થાનિક રહેવાસીઓ લઈ શકશે.’